请求严订旗人男女之别：「治国莫重于教化，教化莫要于风俗。自我皇上御极以来，凡礼义政教之本，俱已渐次举行，将见六合一家，风俗自美。然臣每见满汉妇女，或乘车，或徒步，纷纷街市，易贸货物。男女杂沓，甚非礼法。臣思京师乃天下观瞻之地，况今七品以上，俱膺封典，身为命妇，与寒门妇女不同。宦家习尚，更为国体所关，体统尤不可不存。伏乞圣鉴，勅部传禁。以后八旗妇女，不得轻走街市，拥挤贸易。不惟风化之原可端，而政治之体亦美。」又奏请定部院九品职官制度，以免官员任免升降失序：「臣惟致治之道，在于用人。用人之法，宜先定爵。我皇